Şase elevi și doi profesori ai Liceului de Arte “Aurel Popp” Satu Mare au participat la o întâlnire de proiect de schimb de experiență ce a avut loc în perioada 19-23 septembrie la Neumünster-Germania. Alături de liceeni din Italia și Estonia, elevii sătmăreni au avut parte de activități, ateliere de lucru, vizite, dezbateri, expuneri pe tema sustenabilității. Toate acestea au contribuit la conștientizarea și educarea tinerilor participanți în vederea protejării resurselor naturale.

Totodată, prin această întâlnire, elevii au câștigat experiențe inedite culturale. Încă din prima zi, “musafirii” au fost primiți călduros de către elevii germani.

Școala parteneră din Neumünster, “Klaus Groth Schule” a fost locul în care elevii străini au avut parte de activitățile tematice, luând parte la o multitudine de “workshops”, în grupuri de naționalități mixte. Astfel elevii au interacționat și au lucrat in echipă pe subiectul sustenabilității.

O zi a fost dedicată vizitării malului Mării Nordului, canalului Kiel și fabricii de hidrogen din Brunsbüttel. Prin această scurtă excursie, elevii străini au avut sanșa să învețe despre modul în care Germania, în special regiunea federală Schleswig-Holstein, își creeaza energia necesară într-un mod prietenos cu natura, mod sustenabil de durată.

Vizitarea orașului Hamburg a fost deznodământul săptămânii, începutul sfârșitului pentru această întâlnire de proiect. În Hamburg, un oraș considerabil mai mare decât Neumunster si Kiel, cele vizitate pâna atunci, elevii au avut șansa să exploreze pe cont propriu atracțiile. Grupurile mixte, împreună cu elevii germani care jucau rolul de ghizi, au avut parte de experiența unei zile de turism pur in Germania, descoperind frumusețea orasului, prin clădirile inedite precum casa faimoasei familii Heinemann, Primăria, printr-o plimbare pe promenada care servește drept “dig” pentru râul Elba, precum si doar simpla oprire in cel mai mare si cel mai verde parc al orașului. Însă, elevii au trăit și un șoc cand au aflat că, frumoasa promenada cu acele minunate terase, magazine, atractii, este inundata de mai multe ori pe an, din cauza cresterii îngrijorătoare a nivelului apei. De aici și legătura cu tema proiectului. Totodată, elevii au fost martori al unui protest împotriva construirii unei noi variante de ocolire, un nou faimos “autobahn”, care ar duce la poluare masivă.

Elevii străini dar si cei germani, merg mai departe in viață mai bogați, cunoștințele adunate pe parcursul săptămânii atât despre sustenabilitate cât și despre diferitele culturi fiind fără de preț. Totodată, s-au legat prietenii frumoase, chiar și la distanțe de mii de kilometri.

Proiectul va continua cu o următoare întâlnire în Estonia pe tema bullying-ului.